BIRKENSTOCK Socken Kelim blau grau rot Herren Bekleidung GAGFYMCEA
Material & PflegehinweiseMaterial:93 % Baumwolle, 6 % Polyamid, 1 % Elasthan Medies: Nog 'n skok met Bonitas wat 9,9% styg | Netwerk24
Deur Nellie Brand-Jonker 18 September 2019 13:33
Bonitas het pas bekend gemaak sy premies styg gemiddeld met 9,9%.
Lee Callakoppen, hoofbeampte van Bonitas Mediese Fonds. Foto: Verskaf
Discovery het Maandag aangekondig sy geweegde gemiddelde premieverhoging is 9,5%. Dit lyk dus asof mediesefondslede hul kan regmaak vir stygings van baie na aan, of bo 9% vir die tweede opeenvolgende jaar.
“Geweegde gemiddelde” verwys na die gemiddelde prysstyging van al die opsies, met inagneming van hoeveel lede op elke opsie is. Elke lid moet self gaan kyk wat sy spesifieke opsie se premieverhoging is, want sommige van Discovery se opsies se premies styg met tot 10,9%.
Discovery se premies het in 2019 met 9,2% gestyg (7,9% in 2018). Discovery het die hoër verhoging in 2019 gelê voor die deur van die styging in die BTW-koers en die onbeheerde uitbreiding van hospitale.
Vanjaar sê Discovery die toename in die koste van gesondheidsorg kan hoofsaaklik daaraan toegeskryf word dat meer lede van gesondheidsdienste gebruik maak, en dat lede ook hierdie dienste meer gereeld nodig het.
Bonitas se premies het in 2019 met 8,9% gestyg.
Bonitas spog nogtans in sy verklaring daarmee dat die gemiddelde premieverhoging vir 2020 nie ’n dubbelsyfer is nie en dat dit “so laag moontlik gehou is”.
Bonitas het die boekjaar tot einde Desember 2018 met R4,1 miljard se reserwes afgesluit. Die reserwes verwys na premie-bydraes wat opgehoop het – die sogenaamde solvensieverhouding, wat volgens wetgewing minstens 25% moet wees. Bonitas s’n was aan die einde van die 2018-boekjaar 25,2% nadat hy ’n surplus van R164,8 miljoen gehad het.
“Suid-Afrikaners is onder uiterse finansiële druk,” sê Lee Callakoppen, hoofbeampte van Bonitas.
“Ons wil almal verseker dis sake soos normaal by Bonitas en dat gehalte en bekostigbare gesondheidsorg vir ons lede ’n prioriteit bly,” sê Callakoppen met verwysing na lede se kommer oor die regering se plan met nasionale gesondheidsversekering.
Meer oor: Discovery | Bonitas | Mediese Fondse | Premies